
This,  of  all  maladies  that  Man  infest, 

Glaims  most  compassion,  and  receives  the  least. 

Cowper. 


DISSERTATIO  MEDICA 


INAUGURALIS 


DE 

INSANIA. 

i 


Auctore  Thoma  Fisher. 


PROOEMIUM. 

V 

JVJl orbum  multa  involutum  obscuritate  qualis 

est  Insania,  quoad  naturam,  causas  et  curationem, 
in  dissertationem  inauguralem  proferre,  forsitan 
temerarium  videri  potest;  quippe  cum  auctor 
suam  de  hoc  malo  imperitiam  profiteatur,  neque 
scientiam  quae  ad  id  attinet  ampliare  posse  speret. 
Hoc  tamen  saltem  auctori  dicere  liceat,  se  hujus 

quam  cujuslibet  alius  morbi  disquisitione  gravius 
affici,  et  idcirco,  verisimile  esse,  se  accuratius  de 
hoc  morbo  disserturum  quam  de  istis  quos  haud 
aequo  studio  indagaverat. 


DEFINITIO,  &c. 

Insania  a  Cullen  #  dicitur  adesse  “  quando 
rerum  relationes  omnino  falsae  mente  concipiun¬ 
tur,  ita  ut  hominis  vel  pathemata  vel  actiones 
praeter  rationem  excitentur.”  A  primis  saeculis  in 
duas  divisiones  partita  est,  nempe  Melancholia  et 
Mania,  quae  c<  genera”  nominantur  a  Nosologo 
celeberrimo  supra  citato,  quamvis  a  Crichton, 
Parr,  Young,  et  Pinee  “  species”  haud  im¬ 
merito  existimantur  ;  cum  alia  in  aliam  saepissi¬ 
me  transeat;  atque  huic  opinioni  favere  visus  fuit 
Grego RY  noster  multum  desideratus,  qui,  in 
praelectionibus  suis  eximiis  de  Medicina  Practica, 
de  Melancholia  et  Mania  simul  tractare  solebat. 
Et  profecto  Cullen  ipse  postea  notatur  sic  scri- 


*  Vide  Nosologiam  Culleni. 

bere  in  libro  suo  cui  nomen,  “  First  Lines,”  1536. 
“  Insanity  may,  perhaps,  be  properly  considered 
as  a  genus  comprehending  several  different  spe¬ 
cies.” 

Melancholia  ab  eodem  auctore  sic  definitur  : 
‘f  Insania  partialis  sine  Dyspepsia,”  et  Mania  : 
“  Insania  universalis.”  Maniam  in  tres  species 
dividit,  nempe :  w  Mania  mentalis — omnino  a 
pathemate  mentis  :  Mania  corporea — a  vitio  cor¬ 
poris  evidente  :  et  Mania  obscura — progresso  nul¬ 
lo  vel  pathemate  mentis,  vel  vitio  corporis  evi¬ 
dente.” 

“  Nullus  tamen  existi t  limes  accuratus,”  in¬ 
quit  Gregor y  *  “  inter  sanam  mentem  et  vesa¬ 
niam.  Omnis  praeter  solitum  hilaritas  ad  insaniam 
vergit,  et  moestus  et  meticulosus  animus  ad  me¬ 
lancholiam  appropinquat.” 

Hic  paucas  observationes  proponere  libet  de 
principiis  a  quibus  phaenomena  mentis  sanae  pen¬ 
dent,  atque  ab  his  principiis  phaenomena  mentis 
insanae  explicare  tentabo. 

Animi  ipsius  existentia  solummodo  ex  vario- 


*  Conspectus  Medicinae  Theoreticae,  ccxcii. 

rum  ejus  affectuum  vel  conditionum  conscientia 
a  nobis  cognosci  potest.  Hi  affectus  animi  cum 
externi  tum  interni  sunt ;  et  affectus  interni,  in 
Conditiones  Intellectus  et  Motus  Animi ,  dividi 
possunt.  Conditiones  Intellectiis  ordinari  pos¬ 
sunt  in  Conceptiones  rerum,  et  sensum  relatio¬ 
num  inter  res  subsistentium.  Motus  Animi  sunt, 
spes,  timor,  laetitia,  luctus,  &c.  Facultates  quae 
Memoria,  Imaginatio,  Abstractio,  &c.  nominan¬ 
tur,  conjunctiones  modo  sunt  istius  facultatis,  per 
quam  formantur  conceptiones ,  una  cum  ea  per 
quam  relationes  percipiuntur. 

Hae  omnes  animi  affectiones,  quanquam  revera 
inter  se  diversae,  variis  in  modis  commisceri  pos¬ 
sunt.  Atque  vel  conjunctae,  vel  simplices,  omnia 
phaenomena  quibus  mens  humana  exhibetur,  effi¬ 
ciunt. 

Hae  supra-dictae  animi  conditiones  certis  legi¬ 
bus  quas  philosophi  associatarum  cogitationum 
leges  vocant,  subjectae  sunt.  Hae  leges  sunt  : 
1.  Similitudo,— Quae  animo  unam  rem  perpen¬ 
denti  aliam  similem  ostendit,  sic  mortis  idea  saepe 
cum  somni  notione  consociatur.  2.  Contrarietas , 
—Quae  ex  uno  cogitato  aliud  omnino  contrarium 

educit,  hoc  modo  virtutem  vitio  opponimus,  et  ti¬ 
midum  agnum  impavido  leoni.  3.  Prior  proxi¬ 
mitas  in  serie  cogitatorum , — Qua  alia  animi  con¬ 
ditio  aliam  antea  sibi  contemporaneam,  vel  fere 
contemporaneam  inducit ;  ut  cum  perceptio  vel 
conceptio  libri,  quem  amicum  legentem  audiveri¬ 
mus,  amicum  ipsum  in  memoriam  profert. 

Hae  leges  primariae  cogitationum  associatarum, 
multum  tamen  afficiuntur  a  quibusdam  rebus, 
propter  quas  una  cogitatio  vel  conditio  animi  prae 
caeteris  inducitur.  In  his  rebus  numerentur  : 
1.  Vis  affectionis  primariae ;  %  Diversitates 
in  constitutione  hominum  ;  3.  Conditio  corporis ; 
4.  Consuetudo  quae  certis  occupationibus  vel  aliis 
rebus  homini  propriis  inducitur 

1.  Vis  affectionis  primariae . — Quisquis  motus 
animi  affectionis  contemporaneae  et  consentientis 
vim  et  durationem  magnopere  auget.  Hoc  mo¬ 
do  solum  explicari  potest  imperium  Voluntatis  in 
successionem  cogitatorum.  Haec  enim  cogitata 
suis  propriis  legibus  subjecta,  Voluntas,  per  se,  af- 


•  Vide  Doctoris  Brown,  “  Physiology  of  the  Mind/’ 

ficere  non  potest.  Quoniam  vero  constat  V  olun- 
tas  in  motu  Desiderii,  una  cum  expectatione  sta- 
tim  obtinendi  quod  desideratur,  motus  supra- dic¬ 
tus,  vim  et  durationem  affectionum  desideratarum 
augendo,  efficiet  ut  has  crebro  recursent..  Impe¬ 
rium  vero  Voluntatis  in  cogitata  semper  minuitur, 
ut  ullus  alius  motus,  timor,  scilicet,  vel  laetitia 
mentem  corripit,  et  in  hoc  Voluntatis  defectu  con¬ 
sistit  Insania.  Nam  quam  primum  Voluntas  de 
suo  proprio  imperio  dejecta  est,  atque  conceptio¬ 
nes,  praeter  solitum  vividae  fiunt,  hae  conceptio¬ 
nes  quarum  praesentia  non  a  Voluntate  pendet, 
rerum  externarum  perceptiones  esse  creduntur. 
Hujus  exemplum  praebent  somnia,  quae  in  multis 
rebus  Insaniae  se  assimilant.  Et  forsitan,  in  men¬ 
te  insana  haud  minus  quam  in  somno,  vis  major 
conceptionum  partim  ab  organorum  sensus  tor¬ 
pore  originem  trahit. 

3.  Diversitates  in  hominum  constitutione . — - 
Varietas  in  cogitationum  successione  isthinc 
pendens  satis  constat.  “  Homines  constitutione 
sanguinea  habent  animum  plerumque  laetum  et 
hilarem,  aliquando  levem.  Temperamento  me- 

lancholico  praediti  habent  animum  gravem,  saepe 
tristem,  meditabundum,  haud  facile  commoven¬ 
dum,  quo  semel  coinmotus  est  affectus  tenacissi¬ 
mum,  in  negotiis  indefessum,  in  studiis  acutissi- 
mum,  in  amore  ferventissimum,  fidelissimum,  ad 
poesin  saepe  aptum,  in  melancholiam  et  insaniam 
aliquando  proclivem  “  The  facility  with 
which  ideas  are  associated  in  the  mind,”  observat 
Dugald  Stewaut  f,  “  is  very  different  in  dif¬ 
ferent  individuals.”-“  I  am  inclined,  too,  to  think,” 
dicit  idem  auctor,  “  that,  in  the  other  sex,  ideas 
are  more  easily  associated  than  in  the  minds  of 
men.” 


3.  Conditio  corporis. — Operationes  animi  cor¬ 
poris  conditionibus  maxime  affici  notissimum  est. 
Pauci  sunt  qui  non  animadverterunt  mutationes 
et  vicissitudines  in  successione  cogitationum,  ex 
adversa  vel  prospera  valetudine,  ex  statu  ventri¬ 
culi,  ex  usu  potus  generosi,  vel  opii  et  aliorum 


*  Conspect.  Med.  Theor.  dccccxxii.  et  dccccxxiv. 


t  Philosopliy  of  the  Human  Mind,  vol.  i. 

narcoticorum,  necnon  ex  coeli  temperie.  Huic 
insigni  corporis  in  mentem  Imperio,  insania  a 
causis  corporeis  originem  ducens  referenda  est. 

■  j  i*, i  .\}V z*  ;A.  di 

4.  Consuetudo  certis  occupationibus ,  &<c.  in¬ 
ducta. — Connexio  inter  tenorem  cogitationis  et 
occupationem  vel  vitae  genus,  haud  minus  clare 
constat ;  et  huic  connexioni  referenda  est  major 
aut  minor 'proclivitas  ad  insaniam  in  hominibus 
quasdam  occupationes  exercentibus. 

SYMPTOMATA  INSANIAE  ANTECEDENTIA. 

1.  Symptomata  quce  Mania;  prcecedunt . — 
Hilaritas  maxima,  series  cogitatorum  rapidissima, 
nimia  loquacitas,  tenacitas  opinionis  intemperata, 
et  contradictionis  et  repraehensionis  impatientia, 
animus  maxime  irritabilis  et  mutabilis  ;  suspicio 
paulatim  vergens  ad  odium  amicorum  et  consan¬ 
guineorum,  mos  se  gerendi  ineptissimus,  ebrie¬ 
tatis  effectibus  similis*.  iEger  vel  est  insomnis, 


*  Haslam,  Obs.  on  Madness  and  Melancholy,  p.  45. 

vel  si  quidem  somnus  aecedat,  perturbatione  in¬ 
terrumpitur.  Interdum  est  pulsus  irregularitas, 
cordis  atque  temporum  palpitatio,  cum  sensu  op¬ 
pressionis  in  praecordiis,  necnon  doloris  in  capi¬ 
te. 

%  Symptomata  quce  Melancholice  pracedunt . 
— Animi  dejectio,  et  proclivitas  magna  ad  cogi¬ 
tationes  moestissimas  ;  horroris  manifestatio  prop¬ 
ter  timorem  insaniae  accedentis,  vel  propter  delic¬ 
tum  quod  aeger  se  commisisse  putet,  amor  solitu¬ 
dinis,  et  interdum  sibi  necis  inferendae  tentamina. 
Ii  qui  proni  sunt  ad  melancholiam  insomniis  hor¬ 
rificis  quoque  turbantur ;  oculi  hebetes  feroces- 
que  sunt,  nonnunquam  diu  in  idem  objectum  in¬ 
tenti. 

INSANIAE  CONFIRMATAE  SYMPTOMATA. 

Vultus  nescio  quid  ferocitatis  exprimit.  Me¬ 
lancholici  plerumque  emacescere  solent,  nihilo¬ 
minus  interdum  pinguescunt.  Oculi  micantes 
protrudunt,  et  assidue  volvuntur,  aliquando  cavi 

non  conniventes  *,  aliquando  rubri,  iride  contrac¬ 
ta.  In  quibusdam  insanis,  morbo  provectiore, 
Doctor  Haslam  relaxationem  insignem  tegu¬ 
mentorum  capitis  observavit  f.  In  melancholia, 
color  cutis  flava  aut  sublivida  est.  Cibi  appeten¬ 
tia  in  utraque  insaniae  forma,  interdum  est  immo¬ 
dica,  interdum  deficit.  Aliquando  aeger  impune 
dies  viginti  sine  cibo  subsistit.  Doctor  Bang  $ 
narrat,  se  novisse  insanum  “  qui  septem  diebus 
prorsus  nil  ingessit,  eodemque  tempore  nec  dor¬ 
mivit,  nec  urinam  alvumve  exoneravit.”  Aliquan¬ 
do,  e  contrario,  insani  maxime  voraces  sunt,  et  ne¬ 
quaquam  in  victu  seligendo  fastidiosi.  Alvus  ple¬ 
rumque  astringitur,  et  flatu  impletur ;  dejectio¬ 
nesque  sunt  albae,  parvae,  et  durae.  Feruntur 
saepe  a  ventriculo  ructus  odoris  foetidi ;  his  non- 
nunquam  accedunt  alia  dyspepsiae  symptomata,  ut 
ventriculi  dolores,  cardialgia,  et  materiae  biliosae 
rejectio.  De  siti  raro  queruntur,  os  vero  et  fau¬ 
ces  saepe  aridae  et  siccae  apparent. 

In  morbis  mentis  pulsui  parum  fidendum  est  ; 


*  Aret^eus,  Lib.  i.  Cap.  5.  t  Op.  citat,  p.  82. 


i  Praxis  Medica,  p.  3Q3. 

in  melancholia  tamen,  pulsus  plerumque  invali¬ 
dus,  parvus  et  frequens  est,  ac  respiratio  tarda. 
Caput,  occipitium  praecipue,  dolore  saepe  torque¬ 
tur. 

Ex  sensibus  externis,  visus,  auditus  atque  tac¬ 
tus  saepissime  mutantur :  hi  aliquando  nimis  acu¬ 
ti,  aliquando  obtusi  sunt,  et  aliquando  fallunt. 
Visus  saepe  muscis  volitantibus  vel  scintillis  mo¬ 
lestatur.  Aliqui  tinnitu  aurium  afficiuntur.  In¬ 
terdum  aeger  neque  calore  neque  frigore  affici  vide¬ 
tur;  sed  hic  torpor,  dignum  est  notatu,  non  constans 
est,  et  forsitan,  genere  nervoso  multum  excitato, 
solum  observatur,  pedes  enim  frigidos  insanorum 
gangraena  putrescere  cognitum  est  In  quibus¬ 
dam  corporis  conditionibus,  aeger  quoque  fere  nul¬ 
las  impressiones  externas  sentit,  vix  a  medicamen¬ 
tis  efficacissimis  afficitur,  ac  ne  vix  quidem  conta¬ 
gioni  obnoxius  est.  Observatum  est  a  Doctore 
Loury  f ,  “  ut  insanis  qui  ante  insaniam  morbum 
venereum  contraxerant,  dupla  aut  tripla  liydrar- 
gyri  dosis  adhibenda  sit  in  medelam.”  Insania 
aliquando  vel  locum  alius  morbi  usurpare  videtur, 


*  Haslam,  Op.  cit.  p.  84.  t  De  Melancholia,  vol.  i.  p.  l68. 

cujus  Hebeiiden  celeberrimus  exempla  sequen¬ 
tia  dedit  “  In  uno  a  febre  gravi  assurgente,  lan¬ 
guor  virium  summus  erat,  et  valetudo  admodum 
infirma ;  protinus  autem  ut  insania  accessit,  va- 

|V  •  ii"  |  .* '  7  t  . 

letudo  et  vires  integrae  restituebantur.  Alium 
phthisi  pulmonis  implicitum,  cum  jam  fere  ad 
ultima  ventum  esset,  insania  occupavit,  quae  illico 
fugavit  phthisin,  atque  aegrum,  praeter  omnium 
spem,  ex  mortis  faucibus  eripuit 

Maximam  vim  musculosam  non  raro  insani  ex¬ 
hibent  ;  haec  vero,  haud  secus  ac  hebetudo  sensus 
frigoris  aut  caloris,  non  in  omnibus  conditionibus 
generis  nervosi  observatur,  aliquando  enim  stu¬ 
por  et  languor  aegrum  opprimunt.  Vigilia  ad  mi¬ 
rum  modum  insaniae  comitem  se  praebere  solet ; 
interdum  per  aliquos  menses  remanet,  et  quando 
denique  somnus  infelicem  aegrum  visitat,  saepe 
imaginibus  diris  terret,  et  parum  refectionis  ei 
impertitur. 

Menstrua  in  insania  non  interrumpuntur,  ni¬ 
si  profecto  cessatio  hujus  functionis  ipsa  causa 


*  Commentarii  de  Morborum  Historia  et  Curatione,  p.  231 
et  232. 

morbi  sit ;  paroxysmi  vero  maniaci  singulis  perio¬ 
dis  menstrualibus  saepe  renovantur  aut  augen¬ 
tur  *. 

Urina  interdum  parca  est,  et  plerumque  rubra, 
interdum  vero  est  limpida  et  abundat.  Cutis  sae¬ 
pe  arida  est,  et  si  forte  a  balneo  aut  alias  made¬ 
facta  sit,  citissime  humiditatem  amittit.  Ali¬ 
quando  tamen  sudore  glutinoso,  circum  caput,  col¬ 
lum  atque  praecipue  pectus  aspergitur.  Pedes  sae¬ 
pe  frigent  per  dies  vel  etiam  septimanas,  dum 
aliae  corporis  partes  naturalem  vel  praeternatura- 
lem  calorem  habent. 

Perspiratio  insanorum  quendam  odorem  foeti¬ 
dum  saepe  emittit,  qui  vestibus  aliisque  rebus  vi¬ 
cinis  se  communicat.  Est  interdum  secretio  prae- 
ternaturalis  salivae  lacteae  et  muci  in  ore  et  fauci¬ 
bus,  quae  difficile  sputantur.  Plerumque  cessatio 
est  mucosae  a  naribus  secretionis.  Desiderium 
magnum  tabaci  fere  universale  in  insanis  videtur, 
etiam  in  iis  qui  antea  id  non  usitaverant. 

Insania  interdum  conjungitur  cum  epilepsia. 
Morbi  qui  insanos  saepissime  interimunt,  sunt, 


*  Fodere,  Traite  du  Delire,  vol.  i.  p.  5X8. 

Phthisis  pulmonalis,  Hydropis  species  variae, 
Atrophia,  et  Apoplexia.  Hi  morbi,  haud  secus 
ac  infausta  fatuitas,  secundum  Pinelii  opinio¬ 
nem,  ab  usu  inordinato  remediorum  debilitantium, 
saepe  inducuntur, 

CAUS  M, 

Morborum  causae  plerumque  distinguuntur  in 
Proximam  et  Remotas  ;  remotae  iterum  in  Prae- 
disponentes  et  Occasionales  vel  Excitantes. 

CAUSiE  REMOTiE. 

cc  Prcedisponentes. 

■ 

Proclivitas  ad  insaniam  saepe  haereditaria 
est,  quod  in  parte  forsitan  a  diathesi  pendeat  scro- 
fulosa,  quae  insanis  nonnunquam  existit.  Asserit 
Doctor  Burton,  in  opere  suo  dtii  nomen  est 
44  Anatomy  of  Melancholy,”  prolem  patrum  qui 
ad  ebrietatem  proni  sunt  vel  aetate  provecti,  saepe 
insanam  fieri. 

Proclivitas  ad  insaniam  praecipue  inter  vicesi¬ 
mum  et  quinquagesimum  aetatis  annum  existit : 
duo  saltem  ex  tribus  quos  Insania  efficit,  per  is¬ 
tud  temporis  spatium  corripiuntur.  Paro  accidit 
quinquaginta  annis  exactis,  et  secundum  clarissi¬ 
mum  Doctorem  Pinel,  neque  Melancholia  un¬ 
quam  in  utroque  sexu,  neque  Mania  nisi  in  puel¬ 
lis,  ante  pubertatem  erumpit.  Heberden* 
sagacissimus  semel  tantum  vidit  insanum  qui  de¬ 
cimum  sextum  annum  nondum  compleverat. 
Plurima  ex  exemplis  mentis  a  scriptoribus  enar¬ 
ratis,  alienatas  in  impuberibus,  fatuitati  potius 
quam  insaniae  referri  debent. 

Scriptorum  recentiorum  pars  maxima  sentit 
insaniam  saepius  in  fceminis  quam  in  viris  occur¬ 
rere.  Patio  numeri  aegrorum  utriusque  sexus, 
multum  tamen  differt  in  variis  Nosocomiis  Lu¬ 
naticis.  Testantur  et  Aeetius,  et  CLelius 

Aurelianus,  majorem  in  eorum  temporibus  fu- 

/  . 

isse  proclivitatem  in  viris  quum  foeminis. 

Connectionem  exis  tere  inter  insaniam  et  capil¬ 
los  nigros,  scriptorum  aliquorum  est  sententia,  quae 


■  Commentarii  de  morborum  Historia  et  curatione,  p.  230. 

confirmatur  a  Doctore  Fodere  clarissimo,  qui 
hujusmodi  observat :  “  Le  blond  et  le  chatain 
sont  assez  dominans  en  Suisse  et  le  long  du  Rhin  ; 
et  pourtant  il  y  avoit,  en  1805,  a  1’Hopital  des 
Alienes  pres  de  Berne,  60  malades,  chacun  dans 
une  cellule  separee,  presque  tous  avec  les  cheveux 
et  les  yeux  noirs ;  et  les  fous  qui  sont  a  Fhopital 
de  Strasbourg,  sont  presque  tous  aussi  de  cette 
couleur  Homines  temperamento  Melancholi¬ 
co  praediti,  ut  indicat  vocabulum,  ad  Melancholi¬ 
am  praedisponuntur.  Observatum  est  supra,  pro¬ 
clivitatem  ad  Insaniam  atque  Scrofulam  in  iisdem 
hominibus  saepe  inveniri. 

Insaniae  accessioni  favere  dicuntur  regiones  illae, 
in  quibus  caloris  atque  frigoris  saepe  alternatio  fit, 
et  coelum  plerumque  nubibus  obscuratur. 

Aliae  occupationes  prae  aliis  praedisponere  ad 
Insaniam  dicuntur  ;  sed  forsitan  transitio  subita 
a  plena  occupatione  ad  otium  perfectum,  magis 
favet  hujus  morbi  accessioni  quam  assiduitas  in 
ulla  occupatione.  Vulgo  tamen  creditur,  mathe¬ 
maticos  perraro  hoc  malo  opprimi. 


*  Traite  du  Delire,  vol.  i.  p.  131. 

Crebrior  est  Insania  apud  divites  quam  paupe¬ 
res,  et  in  regionibus  excultis  quam  barbaris. 

Proclivitatem  ad  insaniam  inducere  potest  du¬ 
rities  cerebri  praeternaturalis,  vel  quodcunque  id 
organum  comprimat  vel  irritet,  ut  tumores  aut 
hydatides,  membranarum  ejus  induratio  sive  in- 
crassatio,  vel  cranii  tabulae  internae  exostoses.  In¬ 
juria  capiti  illata,  concussione  vel  inflammatione 
cerebri,  aut  effusione  sanguinis  seu  seri  hoc  modo 
excitata,  insaniae  causa  quoque  nonnunquam  fit. 
Insania  aliquando  sequela  est  morborum  qui  cere¬ 
brum  praecipue  afficiunt,  ut  apoplexiae,  paralyse- 
os,  epilepsiae,  vel  saepius  phrenitidis  aut  febris. 

;; ,  r;o,:  3;-  :'JTv  .  .  : 


|3  Causa  Occasionales ,  vel  Excitantes. 


ELe  vel  in  animo  vel  in  corpore  sitae  sint,  et 
hinc  in  causas  mentales  et  corporeas  dividuntur. 

Oi  #  , 

Priores  crebriores  sunt,  quanquam  Insania  saepis¬ 
sime  a  conjunctis  utriusque  speciei  causis  origi¬ 
nem  ducit. 


c 

a.  Causa  Mentales  vel  Morales. 

Intentio  animi  per  longum  tempus,  in  ean¬ 
dem  rem ;  anxietas  vel  afflictio  immodica ;  vis 
magna  imaginationis ;  animi  transitio  frequens 
et  rapida,  ab  alia  ad  aliam  rem  ;  passio  quaevis 
vel  motus  animi  subitus  aut  violentus,  praesertim 
laetitia,  luctus,  timor  et  ira ;  religionis  notiones 
falsae,  nimis  deprimendo  vel  excitando  animum, 
insaniam  inducere  possint ; — tales  notiones  vero 
saepe  effectum  potius  quam  causam  mentis  aliena¬ 
tae  constituunt. 

b.  Causce  Corporea  vel  Physica . 

Exercitatio  immodica,  praesertim  in  aere  sicco 
et  calido,  evacuationes  profusae,  Venus  nimis  cul¬ 
ta,  nutrimenti  defectus,  conditio  morbida  cujus- 
quam  visceris  abdominalis,  imprimis  ventriculi, 
jecinoris,  lienis  et  glandularum  mesentericarum, 
vermes  in  intestinis  inhaerentes,  intemperantia  in 
diaeta,  et  potus  spirituosi,  aut  venenorum  narcoti¬ 
corum  vel  hydrargyri  usus  nimius,  causae  cor- 


DE  INSANIA. 


19 


poreae  excitantes  sunt.  Insania  nonnunquam 
in  foeminis  excitatur  a  quibusdam  organorum 
uterinorum  conditionibus  ;  in  quibusdam,  prae¬ 
cipue  proclivitate  haereditaria  praeditis,  penden¬ 
te  graviditate  vel  parturi tione  :  oriri  quoque  po¬ 
test  a  retentione  seu  suppressione  cujuslibet  eva¬ 
cuationis  solitae,  ut  lactis,  lochiorum,  et  fluxuum 
menstruorum  et  haemorrhoidum,  ab  ulcerum  vel 
setaceorum  siccatione,  et  eruptionum  cuticulari¬ 
um  repulsione  subita.  Interdum  induci  videtur 
a  podagrae,  hydropis  vel  erysipelatis  metastasi  *  ; 
item  a  syphilide,  praecipue  si  aeger  post  hydrar- 
gyri  usum,  ad  frigus  se  exposuerit ;  et  ab  irrita¬ 
tionibus  corporeis  variis,  ea  nimirum  a  dentibus 
cariosis  creata. 

CAUSA  PROXIMA. 

i  \  '  5  •  1  . /  ’  ;  i  '  :i  t  '  '  .  ,  ■  .  JiV  /  ■■  i '  J  ii  :.i  u  i J. . 

Alienationis  mentis  causa  proxima,  vel 
“  illa,  quae  praesens  morbum  facit,  sublata  tollit, 
mutata  mutat adhuc  est,  et  uti  censemus,  sem- 
per  erit,  prorsus  ignota.  Etiam  cadaverum  mor¬ 
bidorum  sectio,  quae  ad  illustrandos  alios  morbos 


*  Sydenham,  Opera  Universa,  p.  467* 

tantum  contulit,  haud  ullam  lucem  hic  praebuit ; 
in  nonnullis  enim  insanorum  cadaveribus,  ne  vi¬ 
cium  a  subtilissimo  quidem  anatomico  detegi  pos¬ 
sit,  et  praeterea,  ut  iterum  Gregory  illustrem 
citem,  “  facta  cerebri  vel  partis  ejus  cujus  vis  lae¬ 
sione,  tumore,  osse  in  mucronem  crescente  et  ir¬ 
ritante,  &c.  nemo  praedixerit  quidnam  mali  talis 
laesio  factura  sit,  epilepsiam,  apoplexiam,  hemiple¬ 
giam,  stuporem,  melancholiam,  furorem,  dolo¬ 
rem  capitis,  aut  nil  praeter  solitum  Satis  igi¬ 
tur  de  causa  proxima. 


PROGNOSIS. 


Maniaci  saepius  quam  Melancholici  sanantur. 
Hemissiones  vel  intermissiones  in  paroxysmis  ma¬ 
niacis  faustae  sunt,  cum  cessant  et  rursus  apparent 
paulatim,  et  non  nisi  post  longam  intercapedinem ; 
e  contrario,  cessatio  et  repetitio  subita  paroxysmo¬ 
rum,  morbum  protractum  indicat. 

Obesitas  modica,  functionum  corporis  conditio 


*  Conspectus  Medicinae  Theoreticae,  ccci. 

naturalis  restituta,  reditus  cujuslibet  evacuationis 
suppressae,  sive  fluxus  menstruorum  vel  haemor- 
rhoidum,  sive  lachrymarum,  salivae,  aut  e  naribus 
muci  secretionis,  sive  eruptionis  cuticularis  vel  ul¬ 
lius  morbi  prioris  ;  item  diarrhoea  sponte  adveni¬ 
ens,  haec  omnia  fausta  sunt,  si  iis  accedant  redi¬ 
tus  consentaneus  affectionum,  morum,  et  indolis 
aegri,  ut  laetae  scilicet  amicorum  recognitionis,  vel 
accurationis  solitae  in  legendo  vel  scribendo,  aut 
si  aeger  falsa  sua  judicia  repraehenderet,  sed  alias 
morbum  pertinacem  potius  indicant. 

Insania  una  cum  epilepsia,  aut  in  fatuitatem 
transiens,  fere  semper  insanabilis  est. 

iEtas  vitae  quae  maxime  sanationi  favet,  est  in¬ 
ter  annum  vicesimum  et  tricesimum  ;  sed  sana¬ 
tio  praecipue  pendet  a  morbi  novitate,  (dummodo 
ratio  curandi  idonea  sit),  quod  per  exempla 
sequentia  liceat  ostendere. 

Ex  47  aegris  in  “  The  Retreat admissis  non 
supra  121  menses  insanientibus,  40  sa¬ 
nati  fuerunt. 

Ex  48,  non  supra  annos  duos,  14  sanati  fue¬ 
runt;  et 


) 


*  Nosocomium  Lunaticorum  prope  Eboracum  situm. 

Ex  79,  supra  annos  duos,  plurimis  a  15  ad  20 
annos,  14  sanati  fuerunt. 

Fceminae  sanabiliores  sunt  quam  viri. 

Homines  temperamento  sanguineo  convalescere 
facillime  dicuntur. 

Pauperes  facilius  sanantur  quam  divites,  praeser¬ 
tim  cum  in  his  superbia  dominetur. 

Insania  a  causis  corporeis,  modo  non  sit  vitium 
cerebri  organicum,  sanatu  facilior  est,  quam  illa 
quae  causis  mentalibus  excitatur. 

V 

Cum  causae  mentales  timore  excepto  subito  et 
statim  insaniam  induxerint,  morbus  facilior  est 
curatu,  quam  cum  paulatim  et  per  longum  tem¬ 
pus  vim  acquisiverint. 

Mania  a  parturitione  et  ebrietate  maxime  sa¬ 
nabilis  est ;  iteratio  vero  mali  timenda  est. 

Convalescentia  lenta  morbo  recidivo  inimica 
est. 

Reiteratio  maxime  timenda  est ;  1.  Cum  here¬ 
ditaria  sit  proclivitas  ad  morbum  ;  2.  Cum  ratio 
vitae  sit  levis  et  inconstans,  aut  proclivitas  ad  me¬ 
lancholiam  locum  teneat ;  3.  Cum  morbus  cessa¬ 
verit  sponte  sua  vel  sine  causa  manifesta  ;  4.  Cum 

halitus  oris  et  perspiratio  adhuc  odorem  foetidum 
emittant ;  5.  Cum  cephalalgia  vel  vertigo  res¬ 
tet. 


CURATIO, 

Insanle  Curatio  naturaliter  se  partitur  in 
mentalem  sive  moralem ,  et  corpoream  sive  me¬ 
dicam. 

1.  CURATIO  MENTALIS,  SIVE  MORALIS. 

Consequitur  a  supradictis  de  natura  men¬ 
tis  alienatae,  indicationem  fore  primariam  in  men¬ 
tali  hujus  morbi  curatione,  series  cogitationum 
Voluntati  subjicere.  Hoc  fieri  potest : 

1.  Abstrahendo  ah  aegro  quodcunque  ad  exci¬ 
tandum  cogitata  vel  animi  affectiones  Voluntati 
haudquaquam  submissas  pertineat.  Hinc  mag¬ 
nopere  valet  aegrum  dimovere  a  domo  et  amicis 
suis,  et  ab  omnibus  rebus  quae  cum  conceptioni¬ 
bus  ejus  errantibus  associari  possunt.  Hinc  ex¬ 
plicari  potest  quam  utile  est  insanis  itinera  fa¬ 


cere. 

2.  Imperium  solitum  Volun tatis  in  cogitato¬ 
rum  successionem  restitui  potest,  excitando  mo¬ 
tum  vel  passionem  ab  isto  jam  in  animo  dominante 
diversum.  Excitatio  timoris  dicitur  multum  valere 
ad  hoc  consilium  efficiendum,  sed  hanc  passionem 
certe  parce  et  caute  excitare  oportet.  Neque  ad 
ictus  neque  catenas  unquam  recurrendum  est ;  et 
tractandus  est  infelix  aeger,  vel  in  violentissimis 
ejus  paroxysmis,  summa  lenitate  quae  cum  sua  et 
aliena  salute  constat.  Methodus  dura  tractatio¬ 
nis  animum  exasperat,  et  proinde  violentiam  mor¬ 
bi  auget.  “  It  is,  therefore,  wise  to  excite” — (ob¬ 
servat  libri  cui  nomen  est,  “  Description  of  the 
Retreat,”  auctor  benevolus  ac  sagax) — “  It  is, 
therefore,  wise  to  excite  as  much  as  possible  the 
operation  of  superior  motives ;  and  fear  ouglit  on- 
ly  to  be  induced,  when  a  necessary  object  cannot 
otherwise  be  obtained.”  Hic  idem  auctor  effec¬ 
tui  deprimenti  timoris  immodice  excitati,  imputat 
numerum  minorem  sanatorum  qui  Melancholia 
quam  Mania  affecti  sunt.  In  “  The  Retreat,” 
ubi  lenitas  constanter  exercetur,  numerus  sana¬ 
tus  in  utraque  Insania;  forma  parum  inaequalis 
est.  Tribuendum  est  quoque  curationis  generi 

in  illo  Nosocomio  instituto,  quod  illic  Mania 
ferox  raro  occurrit. 

3.  Studium  existimationis,  apud  insanos  pol¬ 
lere  magis  videtur  quam  primo  aspectu  putetur,  et 
idcirco  hic  affectus  multum  prodesse  potest  in 
coercendo  illas  actiones  quae  a  defectu  Voluntatis 
imperii  in  cogitationes  oriuntur. 

4.  Sedula  occupatio,  praesertim  cum  exercita¬ 
tione  corporis  conjuncta,  in  Insania  curanda  plu¬ 
rimum  valet.  Oblectamenta  varia  ad  animum 
occupandum  seligenda  sunt.  In  librorum  selectio¬ 
ne,  de  iis  qui  imaginationem  excitent,  vel  qui  con¬ 
nexionem  cum  falsis  aegri  notionibus  habeant,  ca¬ 
vere  oportet.  Opera  mathematica,  vel  quaelibet 
alia,  quae  conferunt  ad  attentionem  eliciendam,  et 
vim  ratiocinandi  exercendam,  saepe  prosunt. 

5.  Inutile  vel  etiam  nocivum  est  conamen  de¬ 
monstrandi  insanis  suarum  notionum  errorem,  si¬ 
quidem  hae  falsae  opiniones  non  a  ratiocinatione 
falsa,  sed  a  conceptionibus  vi  morbida  in  animum 
sese  imprimentibus,  pendent.  Ubi  ratiocinatio 
efficax  fuisse  videatur,  verisimile  est  aegrum  jam 
fere  convalescere.  Saepe  tamen  utile  est  cum  in¬ 
sanis  colloquium  inire  de  rebus,  quas  recte  intelli- 

gunt.  Hoc  maxime  prodest  iis  qui  aberrationis 
suae  conscii  esse  videntur,  ut  ad  errores  suos  oblivi¬ 
scendos,  et  fiduciam  in  judicio  suo  recuperandam, 
quod  multi  interest  in  talibus  curandis,  allician- 
tur. 

6.  Religio,  fons  illa  inexhausta  consolationis, 
instrumentum  illud  divinum  tam  efficax  in  pro¬ 
clivitatibus  malis  cohibendis  et  effraenatis  passio¬ 
nibus  nostris  domandis,  cum  animo  aegroti  oppor- 

i 

tune  sit  oblata,  plurimum  ad  insaniae  curationem 
pollet.  Hoc  lubenter  agnoscit  Cowper,  amabi¬ 
lis  sed  dolendus  poeta,  in  his  versibus  : 

u  -  No  wounds  like  those  a  wounded  spirit  feels, 

No  cure  for  such,  till  God  who  makes  them,  heals ; 
And  thou,  sad  sufferer  under  nameless  ili, 

That  yields  not  to  the  touch  of  human  skill, 

Improve  the  kind  occasion,  understand 
A  Father’s  frown,  and  kiss  His  chastening  hand  *.n 

"  Many  patients”  (inquit  Samuel  Tuke  in 
aestimabili  libro  suo  jam  citato), — “  Many  patients 
attend  the  religious  meetings  of  the  Society  of 


*  Cowper’s  Retirement. 

Friends  held  in  the  city,  and  most  of  them  are 
assembled  on  a  First  Day  afternoon,  at  which  time 
the  superintendant  reads  to  them  several  chapters 
in  the  Bihle.  A  profound  silence  generally  ensues, 
during  which,  as  well  as  the  time  of  reading,  it  is 
very  gratifying  to  observe  their  orderly  conduct, 
and  the  degree  in  which  those  who  are  most  dis- 
posed  to  action,  restrain  their  different  propensi- 
ties.” 

7.  Coercitio  corporea  nonnunquam  necessaria 
est  in  cohibenda  maniacorum  violentia,  et  ali¬ 
quando  multum  prodest  eos  in  loco  obscuro  seclu¬ 
dere.  Cum  aeger  consilium  indicat  sibi  aut  aliis 
nocendi,  utendum  est  instrumento  quod  vocatur 
Anglice  “  strait-waistcoat,”  vel  manicis  per  quas 
manus  ejus  sine  injuria  reprimantur. 

In  nosocomio  lunatico  bene  ordinato,  exem¬ 
pla  admodum  pauca  occurrunt,  ubi  coercitione 
magna  opus  est.  Testatur  Samuel  Tuke,  quod 
per  unum  annum,  circiter  sexaginta  quatuor  aegris 
in  “  The  Retreat”  habitantibus,  ne  quidem  simul 
-duos  insanos  secludere  opus  esset,  et  per  eundem 
annum,  quatuor  soli  in  “  the  strait-waistcoat”  vel 
per  fascias  simul  coerciti  essent.  “  No  instance,” 

addit  ille,  “  has  occurred  of  any  serious  injury  be- 
ing  done  by  a  patient  to  any  of  the  attendants, 
and  at  no  period  has  there  been  manifested  a  ge- 
neral  spirit  of  dissatisfaction,  or  a  tendency  to  re- 
volt.” 

En  tropaeum  insigne  humanitatis  !  en  exem¬ 
plum  imitatione  dignum,  quod  omnibus  qui  prae¬ 
sunt  hominibus  se  praebeat !  Siquidem  illi  hu¬ 
mani  generis  abjectissimi,  orbati  ratione,  quae  ho¬ 
minem  a  pecude  maxime  distinguit,  clementiae  et 
lenitati  resistere  non  potuerint ;  quanto  magis  est 

existimandum  homines  ratione  praeditos  et  reli- 

• 

gionis  capaces,  mitibus  consiliis  regi  posse.  Opor¬ 
tet  sane  ad  exitum  talis  incepti  felicem,  imperan¬ 
tibus  ipsis  eadem  sit  mens  quae  bonos  illos  insa¬ 
norum  custodes  animat,  scilicet,  ut  omni  sui  pro¬ 
prii  lucri  aut  commodi  ratione  semota,  imperium 
uti  sanctum  officium  illis  confisum  tantummodo 
haberent,  atque  hoc  solum  prospicerent  quomodo 
subditorum  felicitas  optime  promoveatur.  Tunc 
equidem  videnda  esset  major  corrigendi  quam  pu¬ 
niendi  solicitudo,  atque  ille  furor  impius  belli, 
(humani  generis  flagellum  et  opprobrium),  vine- 


DE  INSANIA. 


29 


tus  alienis  nodis,  ne  per  orbem  terrarum  plus  stra¬ 
gis,  incendii,  et  devastationis  dispergeret. 

%  Curatio  Corporea  seu  Medica. 

Missio  sanguinis,  vomitoria,  balnea  calida  et 
frigida,  variaque  alia  remedia,  vieissim  in  hoc  mor¬ 
bo  commendata  et  adhibita  sunt.  Haud  vero  in¬ 
sanis  ullum  remedium  specificum  est,  et  medica¬ 
menta  raro  iis  danda  sunt,  nisi  quando  valetudo 
corporea  manifeste  indicat.  Perbrevissime  igitur 
de  remediis  praecipuis  in  hoc  morbo  usitatis,  trac- 
tabo. 

Cathartica,— -Quandoquidem  alvus  insanorum 
plerumque  astringitur,  medicamenta  hujus  gene¬ 
ris  saepe  indicantur :  sales  neutri  et  praecipue  tar- 
tras  potassae  maxime  commendati  sunt ;  ubi  vero 
morbum  comitatur  mensium  vel  haemorrhoidum 
obstructio,  aloetica  administranda  sunt. 

Missio  sanguinis. — Cum  determinatio  sangui¬ 
nis  praeter  solitum  versus  caput  apparet,  sangui¬ 
nis  evacuatio  topica  utiliter  adhiberi  potest ;  usus 

vero  sine  discrimine  hujus  et  aliorum  remediorum 
evacuantium,  multum  nocuit  in  insania.  “  Je 
suis  loin  de  prononcer,”  dicit  Doctor  Pinel, 
“  une  exclusion  generale  de  la  saignee  pour  les 
alienes ;  mais  je  crois  que  les  cas  de  son  usage 
judicieux  sont  excessi  vernent  rares 

Balnea. — Quod  ad  utilitatem  balnei  calidi  in 
melancholia  attinet ;  omnes  fere  scriptores  de  hac 
re  concordes  esse  videntur ;  quidam  id  commen¬ 
dant  in  ultimo  maniae  quoque  gradu,  praesertim 
in  iis  exemplis  quae  ex  eruptionibus  cuticularibus 
repulsis  oriuntur.  Magna  sententiarum  diversi¬ 
tas  de  usu  balnei  frigidi  existit ;  dicitur  a  Doc- 
tore  Haslam  in  aegris  plethoricis  paralysin  in¬ 
duxisse.  Quod  vocatur  Anglice  “  The  shower- 
bath”  feliciter  adhibitum  est  ut  remedium  morale ; 
interdum  cum  balneo  calido  conjungitur.  Qui¬ 
dam  ex  scriptoribus  Gallicis  laudant  quod  lingua 
sua  “  douche ”  vocatur,  quae  in  aqua  ex  vase  pleno 
rivo  defluente,  consistit  f . 


*  Traite  sur  1’Alienation  mentale,  edit.  2d.  p.  322. 
t  Vide  Fodere,  Traite  du  Delire,  vol.  ii.  p.  32$. 

Opium  aliquando  in  excitatione  generis  nervo¬ 
si,  magnis  dosibus  adhibetur,  ad  somnum  inducen¬ 
dum.  Contraindicatur  ab  ullis  symptomatibus, 
sive  plethoram  capitis  sive  inflammationem  de¬ 
signantibus.  Efficaciam  ejus  in  aegris  inquietis 
componendis,  plurimi  scriptores  testantur. 

Digitalis  quoque  a  nonnullis  laudatur,  propter 
illius  effectum  sedativum  ;  quippe  multis  incom¬ 
modis  quae  ex  opii  usu  eveniunt,  immunis  esse 
dicitur.  Medicamento  vero  tam  potenti,  haud  sine 
summa  cautela  uti  oportet. 

Sella  rotans  qua  insedit  aeger  et  circumagitur 
qualibet  velocitate  postulata,  imprimis  a  Doctore 
Cox*  proposita,  multum  commendata  est  a 
scriptoribus  nonnullis,  praesertim  Doctore  Hal- 
laran  Corcagiensi,  a  quo  multum  adhibita  fuit. 
Maxime  utilis  esse  dicitur  in  evacuationibus  al¬ 
vinis  procurandis,  cum  intestina  solitis  remediis 
catharticis  non  cedunt.  Magnopere  quoque  pro¬ 
dest,  si  fautoribus  credamus,  ad  somnum  inducen¬ 
dum,  aliis  remediis  non  valentibus,  item  in  animi 

pertinacia  domanda.  Contraindicatur  in  pletho- 
ricis  juvenilis  aetatis,  vel  ineunte  morbo. 

Cinchona  et  arsenicum,  in  formis  intermitten¬ 
tibus  insaniae,  commendata  sunt. 

Cibum  insanorum  nutrientem  et  facilem  con¬ 
coctu  esse  oportet.  Liquores  generosi  rigide  pro¬ 
hiberi  debent.  Curandum  est  ut  vestitus  calidus 
sit ;  nihilominus  exercitationem  ad  alendum  calo¬ 
rem,  aeque  ac  ad  promovendam  sanitatem,  nun¬ 
quam  negligere  fas  est.  Paralytici  aegri,  vesti¬ 
tu  calidiore  et  diaeta  magis  nutriente  quam  aliis 
opus  est,  uti  debent. 


FINIS. 


